ลือกันให้แซด26ก.พ.
ทิศทางตลาดวันนี้ มีสิทธิซึมหรือขึ้นได้ไม่มาก กว่าผลตัดสินจะออกมา ตลาดปิดการซื้อขายไปแล้ว ดีที่สุด นักลงทุนน่าจะชะลอลงทุน เกาะติดสถานการณ์คำตัดสิน
26 ก.พ. 2553

ทิศทางตลาดวันนี้ มีสิทธิซึมหรือขึ้นได้ไม่มาก กว่าผลตัดสินจะออกมา ตลาดปิดการซื้อขายไปแล้ว ดีที่สุด นักลงทุนน่าจะชะลอลงทุน เกาะติดสถานการณ์คำตัดสิน 
***ตลาดหุ้นวันที่ 25 ก.พ. ซึมรอผลตัดสินลุ้นระทึกวันตัดสินยึดมหาโค...ตร ทรัพย์ 7.6 หมื่นล้าน ช่วงเช้าตลาดซู่ซ่า ทะลุแนวต้าน 720 จุด ทำท่าไป แต่สุดท้ายคนที่กลัวการทำกำไรสั้น ๆ ทนไม่ไหวชิงขายออกมา กดดัชนีถอยลงปิด 717.10 จุด เพิ่มขึ้น 1.92 จุด มูลค่าซื้อขาย 17,334.44 ล้านบาท
*** ต่างชาติไม่สนคดียึดทรัพย์ ลุยซื้อหุ้นมียอดสุทธิอีก 1,908 ล้านบาท สถาบัน-กองทุน ร่วมด้วยช่วยซื้อ 345 ล้านบาท
***สำหรับทิศทางตลาดวันนี้ มีสิทธิซึมหรือขึ้นได้ไม่มาก กว่าผลตัดสินจะออกมา ตลาดปิดการซื้อขายไปแล้ว ดีที่สุด นักลงทุนน่าจะชะลอลงทุน เกาะติดสถานการณ์คำตัดสิน
*** หุ้นบ้านปู ( BANPU ) วิ่งเตลิดวอลุ่มซื้อขายแน่น รับข่าวดีปี 2552 ทำกำไรสุทธิได้ 1.4 หมื่นล้านบาทเศษ  โต 54 % หรือเพิ่มกว่า 5 พันล้านบาท ....รับไปเลยปันผล ทั้งปี 16 บาท หรือจ่ายครึ่งหลังอีก 8 บาท
*** จับตา “เสี่ยไมค์ –สดาวุธ เตชะอุบล “ ขยับครั้งใหญ่ใน ดราก้อนวัน ( D1 ) หลังจากเข้าลงทุนแล้ว 1 ปี เตรียมใส่ธุรกิจใหม่อสังหาริมทรัพย์ และเปลี่ยนชื่อเข้ากลุ่มคันทรี่  จะได้จำกันง่าย ๆ
*** “โกมล จึงรุ่งเรืองกิจ” เสี่ยรายใหญ่นายทุนตลาดหุ้น เก็บ CEN ( แคปปิทอล เอ็นจิเนียริ่ง ฯ ) เก็บไปเก็บมารวบหุ้นไปถือหุ้น 6 %  .... สุดยอดมือเก็บหุ้นที่ทำให้ราคาค่อย ๆ ขยับขึ้นมาใกล้ราคาแตกพาร์แรก ๆ แถว 2.60 บาท????  .. ส่วนลึก  ๆ จะมีอะไรซ่อนให้เซอร์ไพรส์หรือไม่ ต้องถาม “วุฒิชัย ลีนะบรรจง “ บิ๊ก CEN รู้ดีที่สุด